Dark Side of the Moon

(The) Dark Side of the Moon je 45-minútový koncepčný album britskej rockovej skupiny Pink Floyd z roku 1973.

Témami deviatich skladieb sú problémy súčasného života: peniaze, chamtivosť, šialenstvo a vojna. 

Dark Side of the Moon je 11. najpredávanejším albumom všetkých čias. V roku 2003 bol tento album časopisom Rolling Stone zaradený na 43. miesto zoznamu 500 najlepších albumov.

Charakteristika albumu 

V roku 1973 keď album vyšiel, aj keď bol prijatý s nadšením, málokto očakával, že sa stane jedným z najslávnejších v histórii rockovej hudby. Udržal sa viac ako sto mesiacov v prvej stovke Billboardu a dodnes je najpredávanejším rockovým albumom. Keď mal premiéru, fanúšikom skupiny bol už známy, pretože nové skladby hrala skupina na koncertoch. 

V okamihu, keď skupina vošla do nahrávacieho štúdia, hudba už bola úplne skomponovaná a precvičená. To umožnilo hudobníkom pracovať nad jednotlivými fragmentmi oddelene a iba zriedkavo sa stretávať v štúdiu. Keith Emerson spomína, ako pri prvom spoločnom koncerte počul Watersa, ako rozdeľuje čas v štúdiu medzi jednotlivými hudobníkmi. Udivene sa ho spýtal, či by nebolo jednoduchšie stretnúť sa spoločne. Watersova odpoveď bola prekvapujúca: „To nám ušetrí veľa hádok“.

Roger Waters sa zameral na texty, v ktorých je poznateľné aj jeho protivojnové presvedčenie, gitarista David Gilmour mal na starosti viac hudobné vyznenie albumu. 

Na albume je veľa originálnych sugestívnych myšlienok Alana Parsonsa, ktoré sú začlenené do skladby „Time“ (Nahral a zmixoval tóny odbíjajúcich hodín v jednom starožitníctve.). Ako na predchádzajúcich albumoch, využili aj na tomto nehudobné tóny. Zvuk otvárajúcich sa obchodných pokladní a presýpajúcich sa mincí (cinkot mincí nahral doma u Rogera Watersa) je v súlade s riffom hraným na basovej gitare v úvode skladby „Money“. Kapela si náhodne vybrala ľudí, zaznamenala ich monológy a zamiešala ich do zmesi hlasov na albume, ktorý nahrávali na dvadsaťštyristopový analógový magnetofón. 

Samotný album je o ľudskom strachu, samote, o plynúcom čase (najmä „Time“), krehkej ľudskej existencii a nenásytnosti, ktoré ústia do šialenstva. Je extrémne nihilistický a pesimistický. 

Hlas vrátnika Jerryho Driscolla z nahrávacieho štúdia Abbey Road, ktorý je počuť v posledných sekundách doznievajúcej hudby, kedy sa vracia tón bijúceho srdca There is not dark side of the moon really, in a matter-of-facts it's all dark (niet žiadnej odvrátenej strany Mesiaca, v skutočnosti je temnota všade...) uzatvára album.

Skladba „Money“ bola v čase vzniku najhranejšou rockovou skladbou v amerických rádiách.
 
Titul Dark Side of the Moon ako jeden z mála zahraničných vydala bývalá česko-slovenská firma Supraphon.

Skladby

Originálna edícia

Reedície

Ocenenia a pozície v zoznamoch 
 1973 - 1. miesto Pop Albums (album)
 1986 - 110. miesto Billboard 200 (album)
 1988 - 34. miesto Mainstream Rock Tracks (singel „Time“)

Tvorcovia 

 Pink Floyd - produkcia
 Roger Waters - basová gitara, elektrická gitara, klávesové nástroje, spev, VCS 3 Synthesizer, prídavné efekty 	
 David Gilmour - gitara, klávesové nástroje, spev, VCS 3 Synthesizer 
 Richard Wright - klávesové nástroje, spev, VCS 3 Synthesizer 
 Nick Mason - bicie nástroje, perkusie, prídavné efekty 	 	
 Doris Troy - spev
 Lesley Duncan - spev 	
 Barry St. John - spev	 
 Liza Strike - spev
 Claire Torry - spev
 Dick Parry - saxofón	 	
 Alan Parsons - majster zvuku	
 Peter James - asistent majstra zvuku	 	 
 Chris Thomas	 - mixovanie 	 
 Hipgnosis - design, fotografia	 	
 George Hardie - ilustrácie, grafika	 	
 Jill Furmanosky - ilustrácie 
 David Sinclair - liner notes in CD re-relaease

Externé odkazy 

 Dark Side of the Moon
 Texty - The Dark Side of the Moon

Hudobné albumy z 1973
Albumy Pink Floyd